stanford-oval/wikipedia huggingface dataset:
พระเจ้าเซ่าคัง

| พระเจ้าเซ่าคัง 少康 |
| --- | --- |
ภาพวาดใน ค.ศ. 1814
พระมหากษัตริย์เซี่ย
ก่อนหน้า: พระเจ้าเซียง
ถัดไป: พระเจ้าจู้

คู่อภิเษก: ธิดาในหัวหน้าชนเผ่าทางเหนือ
พระราชบุตร: จู้
ราชวงศ์: ราชวงศ์เซี่ย
พระราชบิดา: พระเจ้าเซียง
พระราชมารดา: จิ
พระเจ้าเซ่าคัง (จีน: 少康; พินอิน: Shào Kāng, นามสกุลของพระองค์คือ ซื่อ 姒) เป็นพระมหากษัตริย์องค์ที่ 6 แห่งราชวงศ์เซี่ยแห่งจีนโบราณ เป็นพระราชโอรสของพระเจ้าเซียง พระราชบิดาถูกปลงพระชนม์ในสงครามต่อพระโอรสทั้งสองของหาน จั๋ว คือ Han Jiao และ Han Yi จิ พระราชมารดาของพระเจ้าเซ่าคัง สามารถหลบหนีและถูกจับตัวได้ในเวลาไม่กี่เดือน หลังพระองค์เติบโตขึ้น เซ่าคังและผู้ติดตามเข้าสู้รบต่อ Han Zhuo โดยสามารถเอาชนะ สังหารเขา และฟื้นฟูราชวงศ์เซี่ย
พระเจ้าจู้พระราชโอรสจึงขึ้นสืบราชสมบัติต่อมา บางครั้ง พระเจ้าเซ่าคังถูกโยงเข้ากับตู้ คัง ผู้คิดค้นไวน์ในตำนานจีน
กองกำลังสุรนารี

| กองกำลังสุรนารี |
| --- | --- |
กองอำนวยการรักษาความมั่นคงภายในภาค 2 ส่วนแยก 2
เครื่องหมาย
ประจำการ: 16 มิถุนายน พ.ศ. 2521; 46 ปีก่อน (2521-06-16)
ประเทศ:  ไทย
เหล่า:  กองทัพบกไทย
รูปแบบ: กองกำลังป้องกันชายแดน หน่วยเฉพาะกิจ
บทบาท: การลาดตระเวน หน่วยยามชายแดน กำลังกึ่งทหาร
ขึ้นกับ:  กองทัพบกไทย
กองบัญชาการ: ค่ายวีรวัฒน์โยธิน ตำบลนอกเมือง อำเภอเมืองสุรินทร์ จังหวัดสุรินทร์
สมญา: กกล.สุรนารี
ปฏิบัติการสำคัญ:  การปะทะกันตามแนวชายแดนไทยกัมพูชา สมรภูมิช่องพระพลัย  สมรภูมิช่องบก  กรณีพิพาทพรมแดนไทย–กัมพูชา 
เว็บไซต์: suranareecommand-rta.net
ผู้บังคับบัญชา
ผบ.กกล.สุรนารี: พลตรี ณัฎฐ์ ศรีอินทร์
เสธ.กกล.สุรนารี: พันเอก สุรกิจ กาฬเนตร
เครื่องหมายสังกัด
ฉก.ตชด.21 ฉก.ตชด.22: 
ฉก.ทพ.23: 
ฉก.ทพ.26: 
กองกำลังสุรนารี (อังกฤษ: Suranaree Command หรือ Suranaree Task Force) คือกองกำลังป้องกันชายแดน 1 ใน 7 ของกองทัพบกไทย ตั้งอยู่ที่อำเภอเมืองสุรินทร์ จังหวัดสุรินทร์ ดูแลพื้นที่ชายแดนไทย–กัมพูชาช่วงจังหวัดบุรีรัมย์, สุรินทร์, ศรีสะเกษ, อุบลราชธานี และชายแดนไทย–ลาวช่วงจังหวัดอำนาจเจริญ รวมประมาณ 750 กิโลเมตร (470 ไมล์)
กองกำลังสุรนารียังปฏิบัติงานในฐานะ กองอำนวยการรักษาความมั่นคงภายในภาค 2 ส่วนแยก 2 (กอ.รมน.ภาค 2 สย.2) อีกด้วย
โครงสร้าง > หน่วยขึ้นตรง

กองกำลังสุรนารี ประกอบด้วยหน่วยขึ้นตรงต่อกองบัญชาการ ดังนี้
ฝ่ายกำลังพล (ฝกพ.)
ฝ่ายการข่าว (ฝขว.)
ฝ่ายยุทธการ (ฝยก.)
ฝ่ายส่งกำลังบำรุง (ฝกบ.)
ฝ่ายกิจการพลเรือน (ฝกร.)
กองร้อยบังคับการ (ร้อย.บก.)
ศปย.
ศปร.
สำนักงาน พชด./ปชด.
ศตส.กกล.สุรนารี
กองร้อยลาดตระเวนระยะไกล (ร้อย.ลว.ไกล)
ชุดปฏิบัติการบินกองทัพบก
ชุดสุนัขทหาร
โครงสร้าง > หน่วยขึ้นควบคุมทางยุทธการ

กองกำลังสุรนารี ประกอบด้วยหน่วยสมทบและขึ้นควบคุมทางยุทธการ ดังนี้
หน่วยเฉพาะกิจตำรวจตระเวนชายแดนที่ 21
หน่วยเฉพาะกิจตำรวจตระเวนชายแดนที่ 22
หน่วยเฉพาะกิจกรมทหารพรานที่ 23
หน่วยเฉพาะกิจกรมทหารพรานที่ 26
หน่วยเรือรักษาความสงบเรียบร้อยตามลำแม่น้ำโขง เขตอุบลราชธานี
กองพันทหารราบที่ 12 หน่วยเฉพาะกิจที่ 1 กองกำลังสุรนารี (จัดกำลังจาก กองพันทหารราบที่ 1 กรมทหารราบที่ 8)
กองพันทหารราบที่ 21 หน่วยเฉพาะกิจที่ 2 กองกำลังสุรนารี (จัดกำลังจาก กองพันทหารราบที่ 1 กรมทหารราบที่ 23)
กองพันทหารราบที่ 22 หน่วยเฉพาะกิจที่ 2 กองกำลังสุรนารี (จัดกำลังจาก กองพันทหารราบที่ 3 กรมทหารราบที่ 23)
หน่วยปฏิบัติการทุ่นระเบิดด้านมนุษยธรรมที่ 3 (จัดกำลังจาก กองพันทหารช่างที่ 6 กองพลทหารราบที่ 6)
โครงสร้าง > หน่วยเฉพาะกิจรับผิดชอบพื้นที่

กองกำลังสุรนารี ประกอบด้วยหน่วยเฉพาะกิจรับผิดชอบพื้นที่ ดังนี้
หน่วยเฉพาะกิจที่ 1 กองกำลังสุรนารี – รับผิดชอบพื้นที่ชายแดนในจังหวัดอำนาจเจริญ, อุบลราชธานี และศรีสะเกษ
กองพันทหารราบที่ 12 – รับผิดชอบพื้นที่ปราสาทพระวิหาร อำเภอกันทรลักษ์ จังหวัดศรีสะเกษ
กองกำกับการตำรวจตระเวนชายแดนที่ 22
หน่วยเฉพาะกิจกรมทหารพรานที่ 23
กองร้อยทหารพรานที่ 2301 – อุบลราชธานี
กองร้อยทหารพรานที่ 2302 – อุบลราชธานี
กองร้อยทหารพรานที่ 2303 – ศรีสะเกษ
กองร้อยทหารพรานที่ 2304 – ศรีสะเกษ
กองร้อยทหารพรานที่ 2305 – อุบลราชธานี
กองร้อยทหารพรานที่ 2306 – ศรีสะเกษ
กองร้อยทหารพรานที่ 2307 – ศรีสะเกษ
กองร้อยทหารพรานที่ 2308 – อุบลราชธานี
กองร้อยทหารพรานที่ 2309 – ศรีสะเกษ
กองร้อยทหารพรานที่ 2310 – อุบลราชธานี
หน่วยเฉพาะกิจที่ 2 กองกำลังสุรนารี – รับผิดชอบพื้นที่ชายแดนในจังหวัดสุรินทร์ และบุรีรัมย์
กองพันทหารราบที่ 21 – รับผิดชอบพื้นที่ตั้งแต่ลำห้วยจันทบเพชร ตำบลจันทบเพชร อำเภอบ้านกรวด จังหวัดบุรีรัมย์ ถึงช่องเสม็ด ตำบลตาเมียง อำเภอพนมดงรัก จังหวัดสุรินทร์ ซึ่งเป็นพื้นที่ตั้งของปราสาทตาเมือน
กองพันทหารราบที่ 22 – รับผิดชอบพื้นที่ปราสาทตาควาย ตำบลบักได อำเภอพนมดงรัก จนถึงตำบลแนงมุด อำเภอกาบเชิง จังหวัดสุรินทร์
กองกำกับการตำรวจตระเวนชายแดนที่ 21
หน่วยเฉพาะกิจกรมทหารพรานที่ 26 – บุรีรัมย์, สุรินทร์
กองร้อยทหารพรานที่ 2602
กองร้อยทหารพรานที่ 2603
กองร้อยทหารพรานที่ 2604 – ช่องสายตะกู
กองร้อยทหารพรานที่ 2605
กองร้อยทหารพรานที่ 2606
กองร้อยทหารพรานที่ 2607
กองร้อยทหารพรานที่ 2608
หน่วยเฉพาะกิจที่ 3 กองกำลังสุรนารี – รับผิดชอบพื้นที่ชายแดนในจังหวัดศรีสะเกษ
หน่วยเฉพาะกิจกรมทหารพรานที่ 26 – ศรีสะเกษ
กองร้อยทหารพรานที่ 2601 – ช่องสะงำ
กองร้อยทหารพรานที่ 2609
กองร้อยเฉพาะกิจตำรวจลาดตระเวนชายแดนที่ 224
ภารกิจ

กองกำลังสุรนารี มีพื้นที่ในการรับผิดชอบในจังหวัดบุรีรัมย์, สุรินทร์, ศรีสะเกษ, อุบลราชธานี และอำนาจเจริญ รวม 5 จังหวัด 21 อำเภอ ระยะทางรวมประมาณ 750 กิโลเมตร (470 ไมล์) แบ่งเป็น
ฝั่งประเทศลาว ตั้งแต่พื้นที่อำเภอชานุมาน จังหวัดอำนาจเจริญ มาจนถึงพื้นที่อำเภอน้ำยืน จังหวัดอุบลราชธานี ประกอบด้วยพื้นที่ทางบกตั้งแต่อำเภอสิรินธร ถึงอำเภอน้ำยืน จังหวัดอุบลราชธานี ความยาว 199 กิโลเมตร (124 ไมล์) และพื้นที่ทางน้ำตามแม่น้ำโขงตั้งแต่อำเภอชานุมาน จังหวัดอำนาจเจริญ ถึงอำเภอโขงเจียม จังหวัดอุบลราชธานี ความยาว 188 กิโลเมตร (117 ไมล์)
ฝั่งประเทศกัมพูชา ตั้งแต่พื้นที่อำเภอน้ำยืน จังหวัดอุบลราชธานี จนถึงอำเภอละหานทราย จังหวัดบุรีรัมย์ ความยาว 363 กิโลเมตร (226 ไมล์) โดยอาศัยแนวทิวเขาพนมดงรักเป็นพรมแดนธรรมชาติที่มีลักษณะเป็นหน้าผาชันสูงในฝั่งกัมพูชา และลาดลงมาในฝั่งไทย
กองกำลังสุรนารี มีภารกิจในการสถาปนาความมั่นคงตามแนวชายแดนทั้งไทยทั่งฝั่งของประเทศกัมพูชาและประเทศลาวตามแผนป้องกันประเทศ โดยวางกำลังทหารหลักเป็นแนวตามชายแดน และวางกำลังกั่งทหารเป็นหย่อมเพื่อคอยต้านทานตามแนวชายแดน รวมถึงควบคุมภูมิประเทศที่มีความสำคัญ จุดต้านทาน และเส้นทางยุทธวิธีในการเข้าสู่พื้นที่ชายแดน รวมถึงการสร้างการพัฒนาการมีส่วนร่วมของประชาชน และประสานงานด้านความร่วมมือกับกองกำลังประเทศเพื่อนบ้านตามกำหนดวงรอบเพื่อลดความหวาดระแวงและลดความตึงเครียดในพื้นที่
ส่วนของความมั่นคงภายใน กองกำลังสุรนารีปฏิบัติงานในบทบาทของกองอำนวยการรักษาความมั่นคงภายในภาค 2 ส่วนแยก 2 (กอ.รมน.ภาค 2 สย.2) เป็นหน่วยงานบูรณาการภารกิจด้านความมั่นคงผ่านกองอำนวยการรักษาความมั่นคงภายในจังหวัด มีพื้นที่รับผิดชอบใน 7 จังหวัด ประกอบไปด้วย จังหวัดอำนาจเจริญ, อุบลราชธานี, ศรีสะเกษ, สุรินทร์, บุรีรัมย์, ร้อยเอ็ด และยโสธร และยึดถือการพัฒนาตามแนวทางพระราชดำริในการพัฒนาพื้นที่ชายแดน ผ่านการจัดการ 3 ระบบ คือ การจัดการประชากร การจัดการระบบพัฒนา และการจัดระบบการรักษาความปลอดภัยภายในหมู่บ้าน
นอกจากนี้ กองกำลังสุรนารีมีภารกิจในการบังคับใช้และระวังไม่ให้เกิดการละเมิดต่อบันทึกความเข้าใจไทยกัมพูชาปี 2543 (MOU 2543) ที่ได้ทำระหว่างประเทศไทยและกัมพูชาเมื่อปี พ.ศ. 2543 และงานตามภารกิจพิเศษอื่น ๆ ได้แก่
การติดตามโครงการพระราชดำริ
การป้องกันและแก้ไขปัญหายาเสพติด
การดำเนินงาน หน่วยปฏิบัติการทุ่นระเบิดด้านมนุษยธรรมที่ 3 เก็บกู้และทำลายทุ่นระเบิดและกับระเบิดตามแนวชายแดนไทย-กัมพูชา ทั้งที่ตกค้างจากช่วงสงครามกลางเมืองกัมพูชา และที่นำมาวางใหม่ในพื้นที่รอยต่อชายแดน
การแก้ไขปัญหาเส้นเขตแดนด้วยการจัดชุดในการรักษาความปลอดภัยและตรวจค้น เก็บกู้วัตถุระเบิดให้กับหน่วยสำรวจและจัดทำหลักเขตแดนของกรมแผนที่ทหาร
ภารกิจ > ฐานปฏิบัติการ

ฐานปฏิบัติการตามแนวชายแดนของกองกำลังสุรนารีจากการเผยแพร่ผ่านสื่อมวลชนและรายงานต่าง ๆ ของกองกำลัง เช่น
ภารกิจ > ฐานปฏิบัติการ > จังหวัดศรีสะเกษ

ฐานปฏิบัติการเสือดาว
จุดตรวจการสัตตะโสม
ฐานปฏิบัติการผาหลวง
ฐานปฏิบัติการเสาธงชัย
ฐานปฏิบัติการดอยทอง
ฐานปฏิบัติการอำพัน
ฐานปฏิบัติการชนแดน
ภารกิจ > ฐานปฏิบัติการ > จังหวัดอุบลราชธานี

ฐานปฏิบัติการอนุพงศ์
ฐานจุดตรวจเนิน 500
ฐานปฏิบัติการภูมดง่าม
ฐานปฏิบัติการภูโคกใหญ่
ภารกิจ > ฐานปฏิบัติการ > จังหวัดสุรินทร์

ฐานปฏิบัติการ 22 บี
ฐานปฏิบัติการบุสะอางค์
ฐานปฏิบัติการช่องกร่าง
พื้นที่อ้างสิทธิ

กองกำลังสุรนารี ดูแลพื้นที่อ้างสิทธิหลักที่เป็นที่รู้จักมากที่สุดคือพื้นที่บริเวณโดยรอบปราสาทพระวิหาร อำเภอกันทรลักษ์ จังหวัดศรีสะเกษ ซึ่งอยู่ในความรับผิดชอบของหน่วยเฉพาะกิจที่ 1 กองกำลังสุรนารี เป็นที่ตั้งของฐานปฏิบัติการเสือดาว จุดตรวจการสัตตะโสม ฐานปฏิบัติการผาหลวง
นอกจากนี้ยังมีพื้นที่อ้างสิทธิอยู่ตลอดแนวชายแดนไทย–กัมพูชา ตั้งแต่แนวทิวเขาพนมดงรัก ต่อเนื่องไปจนหลักเขตที่ 1 ถึง 27 จำนวน 17 พื้นที่
ดูเพิ่ม

ชายแดนไทย–กัมพูชา
กองกำลังบูรพา
อนุสรณ์สถานพิทักษ์ไทย
ทหารพรานในจังหวัดบุรีรัมย์
ลานจอดเฮลิคอปเตอร์บริเวณเชิงเขาพระวิหารในอุทยานแห่งชาติเขาพระวิหาร
พื้นที่ทับซ้อนปราสาทพระวิหารอยู่ในเขตรับผิดชอบของกองกำลังสุรนารี
เร็กซ์ พลังจักรกลมหาประลัย

| เร็กซ์ พลังจักรกลมหาประลัย |
| --- | --- |
ประเภท: แอ็คชั่น ตลก ไซ-ไฟ ความรัก เหมาะสมกับเด็กอายุ 15 ปีขึ้นไป
สร้างโดย: Man Of Action: Duncan Rouleau Joe Casey Joe Kelly Steven T. Seagle
ประเทศแหล่งกำเนิด: สหรัฐอเมริกา
ภาษาต้นฉบับ: ภาษาอังกฤษ (เสียงต้นฉบับ) , ภาษาไทย (ฉายในประเทศไทย)
จำนวนฤดูกาล: 1 (ปัจจุบัน)
จำนวนตอน: 60 (ปัจจุบัน) (รายชื่อตอน)
การผลิต
ความยาวตอน: ประมาณ 22 นาที
ออกอากาศ
เครือข่าย: การ์ตูนเน็ทเวิร์ค
ออกอากาศ: สหรัฐอเมริกา :23 เมษายน ค.ศ. 2010 - ปัจจุบัน   ไทย : 9 มกราคม พ.ศ. 2554
เร็กซ์ พลังจักรกลมหาประลัย (Generator Rex) เป็นการ์ตูนทีวีแอนิเมชันของประเทศสหรัฐอเมริกา เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ ผลิตโดย Man of Action (คนสร้างคนเดียวกับซีรีส์เบ็นเท็น สังกัด Cartoon Network Studios ออกฉายครั้งแรกในสหรัฐอเมริกาในวันที่ 23 เมษายน ค.ศ. 2010 สำหรับในประเทศไทยมีกำหนดฉายในวันที่ 9 มกราคม พ.ศ. 2554 ทางช่องการ์ตูนเน็ทเวิร์ค ทรูวิชั่นส์ช่อง 29 สำหรับระบบอนาล็อก และช่อง 32 สำหรับระบบดิจิตอล
ประเภทรายการ

เหมาะสมกับเด็กอายุ 15 ขึ้นไป เด็กที่อายุน้อยกว่า 15 ปี ผู้ใหญ่ควรให้คำแนะนำ หรือ PG
เรื่องย่อ

เมื่อ 5 ปีก่อนได้มีการระเบิดครั้งใหญ่และได้มีพลังงานที่ชื่อว่า nanites ได้ลอยเข้าสู่ชั้นบรรยากาศทำให้มนุษย์บางคนติดเชื้อนี้เข้าไปและถ้าปล่อยไว้นานก็จะกลายร่างเป็นสัตว์ประหลาดที่มีชื่อเรียกว่า EVO มันจะทำร้ายทุกสิ่งทุกอย่างที่ขวางหน้า ต่อมาได้มีองกรค์เพื่อต่อสู้กับภัยคุกคามที่ชื่อว่า Providence ถูกสร้างขึ้นเพื่อรวบรวมมนุษย์ที่ติดเชื้อและรักษาพวกเขา เร็กซ์ ชายหนุ่มอายุ 15 ปีก็เป็นหนึ่งในนั้นที่ติดเชื้อ nanites แต่เร็กซ์แตกต่างกับพวก EVO มากที่สุดคือเร็กซ์สามารถควบคุมพลังของตัวเองและเปลี่ยนร่างกลายให้เป็นเครื่องจักรได้ทั้งยังสามารถรักษาพวก EVO ให้กลายร่างกลับเป็นมนุษย์ได้ด้วย และอยู่ภายใต้การทำงานของ Agent Six หัวหน้าของเร็กซ์ที่คอยทำภารกิจร่วมกันเพื่อไขปริศนาของเชื้อ nanites และหยุดยั้งมันให้ได้
การออกอากาศของประเทศไทย

ตอนที่ 1-13
จะออกอากาศทุกวันอาทิตย์ เวลา 08.00 น. เริ่มออกอากาศ 9 มกราคม พ.ศ. 2554 จบการออกอากาศ6 มีนาคม พ.ศ. 2554
ตอนที่ 14-17
จะออกอากาศทุกวันอาทิตย์ เวลา 11.30 น. เริ่มออกอากาศ 4 กันยายน  พ.ศ. 2554
เพลงประกอบ > เพลงเปิดเรื่อง

"Revolution"
ร้องโดย  Orange  อัลบั้ม Phoenix แนวเพลง Rock
ความยาวประมาณ 2 นาที 15 วินาที แต่ในเรื่องเปิดเพลงแค่ 20-22 วินาที
ตัวละครหลัก > องค์กร พรอวิเดนซ์ (Providence)

เร็กซ์ (Rex)
เด็กหนุ่มอายุ 15 ปี ประจำเรื่องที่มีเชื้อนาไนต์ แต่สามารถควบคุมและเปลี่ยนเป็นเครื่องจักรพร้อมทั้งรักษา E.V.O. อื่น ๆ ให้หายสู่คนปกติได้ มีซิกซ์เป็นพี่เลี้ยง
สายลับซิกซ์ (Agent Six)
บุคลอันตรายอันดับ 6 ของโลก เป็นผู้คอยดูแลเร็กซ์ เขาพยายามจะหาวิธีรักษาอาการของเร็กซ์ ซึ่งมองเผิน ๆ ดูเหมือนคนน่าสงสัย แต่ลึก ๆ แล้วเขาเป็นคนที่เคร่งครัดและทำตามคำสั่งอย่างจริงจังเสมอ
ดอกเตอร์ ฮอลิเดย์ (Dr.Holiday)
นักวิทยาศาสตร์อายุ 28 ที่สนใจในตัวเร็กซ์ เธอมีความเห็นขัดกับซิกซ์ เนื่องจากเธอเห็นว่าเร็กซ์นั้นเป็นอะไรที่มากกว่าเครื่องจักร เธอเป็นผู้ที่คอยซ่อมแซมและให้คำปรึกษากับเร็กซ์ เธอมีน้องสาวชื่อว่า "เบเวอร์ลี่" ที่เป็นแฟนสาวของเร็กซ์
ตัวละครหลัก > แก๊งปีศาจ (The Pack)

แวน ไคลส์ (Van Kleiss)
เขาเป็นคนที่ติดเชื้อนาไนต์และควบคุมมันได้เช่นเดียวกับ Rex เขาใช้พลังควบคุมธรรมชาติได้ เป็นหัวหน้าขององค์กรลับที่ออกมาต่อต้านว่าโพรวิเดนซ์ ชื่อว่า แก๊งปีศาจ (The Pack) เป็นตัวร้ายหลักเรื่อง
เซอซี่ (Circe)
เป็นคนรักของ Rex เธอเป็น E.V.O. ที่ปล่อยพลังคลื่นเสียงที่มีพลังทำลายล้างได้ ตอนนี้เธอทำงานให้กับแวน ไคลส์
บลีช (ฺBreach)
นักศึกษาสาวที่มีสี่แขน ส่วนสาเหตุที่เกิดเรื่องแบบนี้ขึ้นก็มาจากนาไนต์เช่นกัน  และทำงานให้กับ แวน ไคลส์
ไบโอวูฟ (Biowolf)
หนึ่งในลูกน้องของแวน ไคลล์ เป็นลูกน้องที่จงรักภักดี
รายชื่อตอน

บทความหลัก: รายชื่อตอนในเร็กซ์ พลังจักรกลมหาประลัย
17 มีนาคม

วันที่ 17 มีนาคม เป็นวันที่ 76 ของปี (วันที่ 77 ในปีอธิกสุรทิน) ตามปฏิทินสุริยคติแบบเกรกอเรียน เมื่อถึงวันนี้จะยังเหลือวันอีก 289 วันในปีนั้น
เหตุการณ์

พ.ศ. 2502 (ค.ศ. 1959) - เทนซิน เกียโซ ดาไลลามะองค์ที่ 14 ทรงลี้ภัยการเมือง จากทิเบตไปอยู่อินเดีย
พ.ศ. 2512 (ค.ศ. 1969) - กอลดา ไมเออร์ ดำรงตำแหน่งนายกรัฐมนตรีคนที่ 4 ของอิสราเอล
วันเกิด

พ.ศ. 2425 (ค.ศ. 1882) - สมเด็จฯ เจ้าฟ้ากรมหลวงลพบุรีราเมศวร์ (สิ้นพระชนม์ 8 เมษายน พ.ศ. 2475)
พ.ศ. 2462 (ค.ศ. 1919) - แนท คิง โคล นักเปียโน, นักแต่งเพลงและนักร้องเพลงแจ๊ซชาวอเมริกัน (ถึงแก่กรรม 15 กุมภาพันธ์ พ.ศ. 2508)
พ.ศ. 2486 (ค.ศ. 1943) - คะโยะ มะสึโอะ นักแสดงหญิงชาวญี่ปุ่น
พ.ศ. 2488 (ค.ศ. 1945) - โกมล โลกะกะลิน นักร้องดาวรุ่งสุนทราภรณ์ (เสียชีวิต 5 เมษายน พ.ศ. 2562)
พ.ศ. 2494 (ค.ศ. 1951) - เคิร์ต รัสเซลล์ นักแสดงชาวอเมริกัน
พ.ศ. 2496 (ค.ศ. 1953)
วิกรม กรมดิษฐ์ นักธุรกิจและนักเขียนชาวไทยเชื้อสายจีน
วิคเตอร์ เฮอร์มันส์ อดีตนักฟุตซอลชาวดัตช์
พ.ศ. 2498 (ค.ศ. 1955) - สรจักร ศิริบริรักษ์ นักเขียนเรื่องสั้นแนวเขย่าขวัญ (ถึงแก่กรรม 28 พฤษภาคม พ.ศ. 2556)
พ.ศ. 2502 (ค.ศ. 1959) - วิโรจน์ แซ่โล้ว นักแสดงสตั๊นแมนชาวไทยเชื้อสายจีน
พ.ศ. 2505 (ค.ศ. 1962) - ชาตรี คงสุวรรณ นักดนตรี นักแต่งเพลง
พ.ศ. 2506 (ค.ศ. 1963) - ฟาง จงซิ่น นักแสดงชาวฮ่องกง
พ.ศ. 2507 (ค.ศ. 1964) - ร็อบ โลว์ นักแสดงชาวอเมริกัน
พ.ศ. 2511 (ค.ศ. 1968) - อธิวัฒน์ สนิทวงศ์ ณ อยุธยา นักแสดงชาวไทย
พ.ศ. 2520 (ค.ศ. 1977) - คิท โค้พ นักมวยไทย, นักสู้ป้องกันตัวแบบผสมชาวอเมริกัน
พ.ศ. 2523 (ค.ศ. 1980)
ธัญญ์ ธนากร นักแสดงชาวไทย
บัวชมพู ฟอร์ด นักแสดงและนักร้องชาวไทย
พ.ศ. 2524 (ค.ศ. 1981) - อาร์ซู (นักฟุตบอล) นักฟุตบอลชาวสเปน
พ.ศ. 2525 (ค.ศ. 1982) - สตีเวน พีนาร์ นักฟุตบอลอาชีพชาวแอฟริกาใต้
พ.ศ. 2526 (ค.ศ. 1983)
ทีโมที แทตเชอร์ นักมวยปล้ำอาชีพชาวอเมริกัน
ราอุล ไมแรลึช นักฟุตบอลชาวโปรตุเกส
พ.ศ. 2529 (ค.ศ. 1986) - เอดิน เจโก นักฟุตบอลชาวบอสเนีย
พ.ศ. 2530 (ค.ศ. 1987)
เฟเดริโก ฟาซิโอ นักฟุตบอลชาวอาร์เจนตินา
โอไวน์ โวน วิลเลียมส์ นักฟุตบอลชาวเวลส์
พ.ศ. 2531 (ค.ศ. 1988) - เฟรเซอร์ ฟอร์สเตอร์ นักฟุตบอลชาวอังกฤษ
พ.ศ. 2532 (ค.ศ. 1989) - ชินจิ คางาวะ นักฟุตบอลชาวญี่ปุ่น
พ.ศ. 2533 (ค.ศ. 1990) - มรุต แสนสุข นักแสดงชาวไทย
พ.ศ. 2535 (ค.ศ. 1992) - ชนานันท์ ป้อมบุปผา นักฟุตบอลชาวไทย
พ.ศ. 2537 (ค.ศ. 1994) - มาร์เซ็ล ซาบิทเซอร์ นักฟุตบอลชาวออสเตรีย
พ.ศ. 2543 (ค.ศ. 2000) - ชิน จิน-ซอ นักหมากล้อมระดับอาชีพชาวเกาหลีใต้
พ.ศ. 2545 (ค.ศ. 2002) - จักรภัทร อังศุธนมาลี นักแสดงชาวไทย
วันถึงแก่กรรม

พ.ศ. 2554 (ค.ศ. 2011) - ทองมาก จันทะลือ ศิลปินแห่งชาติ ปรมาจารย์ผู้มีชื่อเสียงในวงการหมอลำ (เกิด 6 กุมภาพันธ์ พ.ศ. 2472)
พ.ศ. 2555 (ค.ศ. 2012) - เฉลียว อยู่วิทยา นักธุรกิจชาวไทย (เกิด พ.ศ. 2475)
พ.ศ. 2560 (ค.ศ. 2017)
ระวี ภาวิไล นักวิชาการด้านดาราศาสตร์ และนักปรัชญา (เกิด 17 ตุลาคม 2468)
ชัยภูมิ ป่าแส นักกิจกรรมเยาวชนสิทธิมนุษยชนชาวลาหู่ (เกิด พ.ศ. 2543)
พ.ศ. 2564 (ค.ศ. 2021) - จอห์น มากูฟูลี ประธานาธิบดีแทนซาเนียคนที่ 5 (เกิด 29 ตุลาคม พ.ศ. 2502)
แหล่งข้อมูลอื่น

BBC: On This Day
Today in History: March 17 เก็บถาวร 2006-04-13 ที่ เวย์แบ็กแมชชีน
| ด ค กวันและเดือนในรอบปี |
| --- | --- |
มกราคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กุมภาพันธ์: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29
มีนาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
เมษายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
พฤษภาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
มิถุนายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
กรกฎาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
สิงหาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
กันยายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ตุลาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
พฤศจิกายน: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30
ธันวาคม: 1 2 3 4 5 6 7 8 9 10 11 12 13 14 15 16 17 18 19 20 21 22 23 24 25 26 27 28 29 30 31
วันอื่นที่เกี่ยวข้อง: 0 มกราคม ·  30 กุมภาพันธ์
รายชื่ออุทยานประวัติศาสตร์ในประเทศไทย

อุทยานประวัติศาสตร์ในประเทศไทย อยู่ในการดูแลของกรมศิลปากร ซึ่งเป็นหน่วยงานในกระทรวงวัฒนธรรม ปัจจุบันในประเทศไทยมีอุทยานประวัติศาสตร์ 11  แห่ง โดยล่าสุด กรมศิลปากรได้สำรวจโบราณสถาน และอนุรักษ์พัฒนาปราสาทสด๊กก๊อกธม และประกาศจัดตั้งประสาทสด๊กก๊อกธมขึ้นเป็นอุทยานประวัติศาสตร์แห่งใหม่ แห่งที่ 11 เมื่อปี 2560 ซึ่งจาก 11 แห่ง มี 6 แห่งที่ได้รับการประกาศขึ้นทะเบียนให้เป็นแหล่งมรดกโลก
ที่ตั้ง

เมืองสิงห์
พระนครศรีอยุธยา
พนมรุ้ง
สุโขทัย
พิมาย
พระนครคีรี
ศรีสัชนาลัย
กำแพงเพชร
ภูพระบาท
ศรีเทพ
สด๊กก๊อกธม
อุทยานประวัติศาสตร์

| สถานที่ | ภาพ | ที่ตั้ง | พื้นที่ (ไร่) | ปีเปิดอย่างเป็นทางการ | ปีขึ้นทะเบียนเป็นแหล่งมรดกโลก |
| --- | --- | --- | --- | --- | --- |
| อุทยานประวัติศาสตร์เมืองสิงห์ |  | Thailand !อำเภอเมืองกาญจนบุรี จังหวัดกาญจนบุรี  14°02′09″N 99°14′23″E﻿ / ﻿14.03583°N 99.23972°E﻿ / 14.03583; 99.23972﻿ (อุทยานประวัติศาสตร์เมืองสิงห์) | 718 | 2530 | ไม่ได้ขึ้นทะเบียน |
| อุทยานประวัติศาสตร์พระนครศรีอยุธยา |  | Thailand !อำเภอพระนครศรีอยุธยา จังหวัดพระนครศรีอยุธยา  14°20′52″N 100°33′38″E﻿ / ﻿14.34778°N 100.56056°E﻿ / 14.34778; 100.56056﻿ (อุทยานประวัติศาสตร์พระนครศรีอยุธยา) | 4,810 | ไม่ทราบ | 2534 |
| อุทยานประวัติศาสตร์พนมรุ้ง |  | Thailand !อำเภอเฉลิมพระเกียรติ จังหวัดบุรีรัมย์  14°31′53″N 102°56′32″E﻿ / ﻿14.53139°N 102.94222°E﻿ / 14.53139; 102.94222﻿ (อุทยานประวัติศาสตร์พนมรุ้ง) | 451 | 2531 | บัญชีรายชื่อเบื้องต้น |
| อุทยานประวัติศาสตร์สุโขทัย |  | Thailand !อำเภอเมืองสุโขทัย จังหวัดสุโขทัย  17°0′26″N 99°47′23″E﻿ / ﻿17.00722°N 99.78972°E﻿ / 17.00722; 99.78972﻿ (อุทยานประวัติศาสตร์สุโขทัย) | 43,750 | 2531 | 2534 |
| อุทยานประวัติศาสตร์พิมาย |  | Thailand !อำเภอพิมาย จังหวัดนครราชสีมา  15°12′05″N 102°30′27″E﻿ / ﻿15.20139°N 102.50750°E﻿ / 15.20139; 102.50750﻿ (อุทยานประวัติศาสตร์พิมาย) | 2,658 | 2532 | เคยขึ้นบัญชีรายชื่อเบื้องต้น |
| อุทยานประวัติศาสตร์พระนครคีรี |  | Thailand !อำเภอเมืองเพชรบุรี จังหวัดเพชรบุรี  13°06′32″N 99°56′11″E﻿ / ﻿13.10889°N 99.93639°E﻿ / 13.10889; 99.93639﻿ (อุทยานประวัติศาสตร์พระนครคีรี) | 188 | 2532 | ไม่ได้ขึ้นทะเบียน |
| อุทยานประวัติศาสตร์ศรีสัชนาลัย |  | Thailand !อำเภอศรีสัชนาลัย จังหวัดสุโขทัย  17°25′52″N 99°47′08″E﻿ / ﻿17.43111°N 99.78556°E﻿ / 17.43111; 99.78556﻿ (อุทยานประวัติศาสตร์ศรีสัชนาลัย) | 28,217 | 2533 | 2534 |
| อุทยานประวัติศาสตร์กำแพงเพชร |  | Thailand !อำเภอเมืองกำแพงเพชร จังหวัดกำแพงเพชร  16°29′17″N 99°31′04″E﻿ / ﻿16.48806°N 99.51778°E﻿ / 16.48806; 99.51778﻿ (อุทยานประวัติศาสตร์กำแพงเพชร) | 2,114 | 2534 | 2534 |
| อุทยานประวัติศาสตร์ภูพระบาท |  | Thailand !อำเภอบ้านผือ จังหวัดอุดรธานี  17°43′50″N 102°21′27″E﻿ / ﻿17.73056°N 102.35750°E﻿ / 17.73056; 102.35750﻿ (อุทยานประวัติศาสตร์ภูพระบาท) | 3,430 | 2535 | 2567 |
| อุทยานประวัติศาสตร์ศรีเทพ |  | Thailand !อำเภอศรีเทพ จังหวัดเพชรบูรณ์  15°28′12″N 101°08′46″E﻿ / ﻿15.47000°N 101.14611°E﻿ / 15.47000; 101.14611﻿ (อุทยานประวัติศาสตร์ศรีเทพ) | 2,889 | 2527 | 2566 |
| อุทยานประวัติศาสตร์สด๊กก๊อกธม |  | Thailand !อำเภอโคกสูง จังหวัดสระแก้ว  13°50′37″N 102°44′14″E﻿ / ﻿13.84361°N 102.73722°E﻿ / 13.84361; 102.73722﻿ (อุทยานประวัติศาสตร์สด๊กก๊อกธม) | 641 | 2565 | ไม่ได้ขึ้นทะเบียน |
เรือพระที่นั่งบริแทนเนีย

| --- | --- |
เรือพระที่นั่งบริแทนเนียเดินทางออกจากคาร์ดิฟฟ์เป็นครั้งสุดท้าย
ประวัติ
สหราชอาณาจักร
ชื่อ: บริแทนเนีย (Britannia)
เจ้าของ: โรยัลยอช์ตบริแทนเนียทรัสต์
Ordered: 5 กุมภาพันธ์ ค.ศ. 1952
อู่เรือ: จอห์นบราวน์แอนด์คอมปานี
Yard number: 691
ปล่อยเรือ: 16 มิถุนายน ค.ศ. 1952
เดินเรือแรก: 16 เมษายน ค.ศ. 1953
เข้าประจำการ: 11 มกราคม ค.ศ. 1954
ปลดระวาง: 11 ธันวาคม ค.ศ. 1997
รหัสระบุ: หมายเลข IMO: 8635306
สถานะ: พิพิธภัณฑ์เรือ
ลักษณะเฉพาะ
ขนาด (ตัน)::  5,769 กรอสเรจิสเตอร์ตัน
ความยาว::  126 เมตร (412 ฟุต)
ความกว้าง::  17 เมตร (55 ฟุต)
ความสูง::  37 เมตร (123 ฟุต)
กินน้ำลึก::  4.6 เมตร (15 ฟุต)
ระบบขับเคลื่อน::  กังหันไอน้ำ Pametrada จำนวน 2 เครื่อง, กำลัง 12,000 แรงม้า (8,900 กิโลวัตต์)
ความเร็ว::  21.5 นอต (39.8 กม./ชม. 24.7 ไมล์/ชม.)
พิสัยเชื้อเพลิง::  2,400 ไมล์ทะเล (4,400 กม.)
ความจุ::  250 คน
ลูกเรือ::  เจ้าหน้าที่ 21 นาย  ทหารเรือหลวง 250 นาย
เอชเอ็มวาย บริแทนเนีย (อังกฤษ: HMY Britannia) หรือชื่อเต็มคือ เรือพระที่นั่งบริแทนเนีย (อังกฤษ: Her Majesty's Yacht Britannia) เป็นอดีตเรือยอช์ตพระที่นั่งประจำราชวงศ์อังกฤษ ประจำการตั้งแต่ปี ค.ศ. 1954–1997 เป็นเรือพระที่นั่งลำที่ 83 นับตั้งแต่พระเจ้าชาลส์ที่ 2 เสด็จเถลิงราชย์ในปี ค.ศ. 1660 และเป็นเรือพระที่นั่งของราชวงศ์ลำที่สองที่ใช้ชื่อนี้ โดยลำแรกนั้นเป็นเรือแข่งที่สร้างขึ้นสำหรับเจ้าชายแห่งเวลส์ในปี ค.ศ. 1893 ตลอดระยะเวลาการประจำการ 43 ปี เรือลำนี้ได้เดินทางไปทั่วโลกกว่าหนึ่งล้านไมล์ทะเล เยือนท่าเรือต่าง ๆ มากกว่า 600 แห่งใน 135 ประเทศ ปัจจุบันเรือพระที่นั่งบริแทนเนียได้ถูกปลดประจำการแล้วและถูกจัดแสดงอย่างถาวรที่โอเชียนเทอร์มินอล เมืองลีธ เอดินบะระ ประเทศสกอตแลนด์ โดยกลายเป็นแหล่งท่องเที่ยวสำคัญที่มีผู้เข้าชมมากกว่า 300,000 คนต่อปี
การก่อสร้าง

เอชเอ็มวาย บริแทนเนีย ถูกสร้างขึ้นที่อู่ต่อเรือจอห์น บราวน์ แอนด์ คอมพานี (John Brown & Company) ใน ไคลด์แบงค์, ดันบาร์ตันเชียร์ สมเด็จพระราชินีนาถเอลิซาเบธที่ 2 เสด็จมาทรงปล่อยเรือลงน้ำ เมื่อวันที่ 16 เมษายน ค.ศ. 1953 และเข้าประจำการเมื่อวันที่ 11 มกราคม ค.ศ. 1954 เรือได้รับการออกแบบให้มีเสากระโดงทั้งหมดสามเสา:  เสาหน้าสูง 41 เมตร (133 ฟุต), เสากลางสูง 42 เมตร (139 ฟุต), และเสาท้ายสูง 36 เมตร (118 ฟุต)  เสาอากาศของเสากระโดงหน้าและกลาง สูง 6.1 เมตร (20 ฟุต) ถูกออกแบบมาให้สามารถพับเพื่อให้เรือลอดใต้สะพานได้
เรือบริแทนเนีย ได้รับการออกแบบให้สามารถดัดแปลงเป็นเรือพยาบาลในยามสงคราม  แม้ว่าการออกแบบนี้จะไม่เคยถูกใช้ก็ตาม ในกรณีถ้าเกิดสงครามนิวเคลียร์ สมเด็จพระราชินีและเจ้าชายฟิลิป ดยุกแห่งเอดินบะระ ทรงมีพระประสงค์ให้ลี้ภัยบนเรือบริแทนนีย ที่นอกชายฝั่งตะวันตกเฉียงเหนือของสกอตแลนด์
บุคลากร

นายทหารราชนาวี ได้รับการแต่งตั้งให้ประจำการบนเรือเป็นเวลาถึงสองปี ลูกเรือเป็นอาสาสมัครจากบริการทั่วไปของกองทัพเรือ หลังจากประจำการครบ 365 วัน พวกเขาสามารถเข้าประจำการถาวรใน Royal Yacht Service ในฐานะ Royal Yachtsmen และให้บริการจนกว่าพวกเขาจะเลือกออกจากบริการหรือถูกไล่ออกด้วยเหตุผลทางการแพทย์หรือทางวินัย เป็นผลให้บางคนทำหน้าที่เป็นเวลา 20 ปีขึ้นไป ลูกเรือยังรวมถึงกองนาวิกโยธิน  สมาชิกของ วงดุริยางค์นาวิกโยธิน จะออกเดินทางไปด้วย ถ้าเมื่อใดก็ตามที่เรือบริแทนเนีย ปฏิบัติหน้าที่ห่างจากท่าเรือบ้านเกิด
ประวัติ

เอชเอ็มวาย บริแทนเนีย ออกเดินทางครั้งแรกจากพอร์ตสมัท ไปยังแกรนด์ฮาร์เบอร์ ประเทศมอลตา เมื่อวันที่ 14–22 เมษายน ค.ศ. 1954 และได้นำเจ้าฟ้าชายชาร์ลส์ และเจ้าหญิงแอนน์ ไปยังมอลตาเพื่อไปเข้าเฝ้าสมเด็จพระราชินีนาถและดยุคแห่งเอดินบะระเมื่อสิ้นสุดการทัวร์เครือจักรภพ สมเด็จพระราชินีนาถและดยุกแห่งเอดินบะระเสด็จขึ้นเรือบริแทนเนียเป็นครั้งแรกที่เมืองโทบรุค เมื่อวันที่ 1 พฤษภาคม ค.ศ. 1954
เมื่อวันที่ 20 กรกฎาคม ค.ศ. 1959 บริแทนเนีย ได้ล่องเรือบนเส้นทางเดินเรือเซนต์ลอว์เรนซ์ ที่เพิ่งเปิดใหม่ระหว่างเดินทางไปยังเมืองชิคาโก ซึ่งเมื่อเรือเทียบท่า ทำให้สมเด็จพระราชินีเป็นพระมหากษัตริย์อังกฤษพระองค์แรกที่เสด็จเยือนเมืองนี้ ประธานาธิบดีสหรัฐฯ ดไวต์ ดี. ไอเซนฮาวร์ อยู่บนเรือบริแทนเนีย เพื่อเป็นส่วนหนึ่งของการล่องเรือนี้ ประธานาธิบดีเจอรัลด์ ฟอร์ด, โรนัลด์ เรแกน, และ บิล คลินตัน ได้รับการต้อนรับบนเรือในปีถัดมา เจ้าหญิงแอนน์และมาร์ค ฟิลลิปส์ ฮันนีมูนบนเรือนี้ในปี 1973 ส่วนเจ้าฟ้าชายชาลส์ได้ฮันนีมูนกับเจ้าหญิงไดอาน่าในปี 1981 เรือได้อพยพผู้ลี้ภัยกว่า 1,000 คนจากสงครามกลางเมืองในเอเดน ในปี 1986  เรือลำดังกล่าวแล่นไปยังแคนาดา ในปี 1991 และจอดเทียบท่าในเมืองโตรอนโต และคิงส์ตัน รัฐออนแทรีโอ
เอชเอ็มวาย บริแทนเนีย จะมีเรือรบของราชนาวีคุ้มกัน เมื่อมีพระราชกรณียกิจ เรือลำนี้เป็นที่พบเห็นเป็นประจำที่งาน Cowes Week ในช่วงต้นเดือนสิงหาคม และโดยปกติแล้วในช่วงที่เหลือของเดือน จะเป็นบ้านของสมเด็จพระราชินีนาถและราชวงศ์สำหรับการล่องเรือประจำปีรอบเกาะต่างๆ ที่นอกชายฝั่งตะวันตกของสกอตแลนด์ (เรียกว่า "ทัวร์เกาะตะวันตก")
ในช่วงการประจำการในฐานะ เรือยอทช์หลวง บริแทนเนีย ได้ส่งเสด็จสมเด็จพระราชินี สมาชิกราชวงศ์ และบุคคลสำคัญต่างๆ ในการเยือนต่างประเทศทั้งหมด 696 ครั้ง และ 272 ครั้ง ในน่านน้ำของอังกฤษ และได้ล่องเรือไปเป็นระยะทางทั้งหมด 1,087,623 ไมล์ทะเล (2,014,278 กิโลเมตร)